
PARLAMENTUL ROMÂNIEI

CAMERA DEPUTAŢILOR

	          COMISIA JURIDICĂ, 
DE DISCIPLINĂ ŞI IMUNITĂŢI
	Bucureşti, 5 septembrie 2013              

PL-x 236/2013 


AVIZ
asupra Proiectului de Lege pentru completarea articolului 286 din Legea nr.571/2003 privind Codul fiscal
                În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de Lege pentru completarea articolului 286 din Legea nr.571/2003 privind Codul fiscal, trimis cu adresa nr. PL-x 236 din 25 iunie 2013 şi înregistrat cu nr.31/806 din 26 iunie 2013.

              Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

             Senatul a adoptat iniţiativa legislativă, în şedinţa din 17 iunie 2013.
              Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege, în şedinţa din 3 septembrie 2013.
              Proiectul de lege are ca obiect de reglementare completarea articolului 286 din Legea nr.571/2003 privind Codul fiscal, în sensul scutirii de la plata impozitului pe teren a proprietarilor de terenuri degradate sau poluate, neincluse în perimetrele de ameliorare.

            Membrii Comisiei au examinat proiectul de lege supus avizării, expunerea de motive, punctul de vedere al Guvernului nr. 546 din 19 aprilie 2013, prin care se susţine iniţiativa legislativă sub rezerva însuşirii unor observaţii şi propuneri şi avizul favorabil al Consiliului Legislativ nr.166 din 18 martie 2013.
               În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea favorabilă a proiectului de lege.

În raport de obiectul şi conţinutul reglementării, proiectul de lege face parte din categoria legilor ordinare. 

             PREŞEDINTE,                                               SECRETAR,

                     Bogdan Liviu CIUCĂ                            Theodor-Cătălin NICOLESCU
Şef Serviciu, Ciprian Bucur

